PF ขายหุ้นกู้ 1.8 พันลบ.อายุ 3 ปี ดอกเบี้ย 6.25% เปิดจองซื้อ 27-30 ม.ค.63
PF ขายหุ้นกู้ 1.8 พันลบ.อายุ 3 ปี ดอกเบี้ย 6.25% เปิดจองซื้อ 27-30 ม.ค.63
PF ขายหุ้นกู้ 1.8 พันลบ.อายุ 3 ปี ดอกเบี้ย 6.25% เปิดจองซื้อ 27-30 ม.ค.63
7 ม.ค. 2563

บริษัท พร๊อพเพอร์ตี้ เพอร์เฟค จำกัด (มหาชน) หรือ PF เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 1,800 ล้านบาท แบ่งเป็นเสนอขายไม่เกิน 1,600 ล้านบาท และเป็นหุ้นกู้สำรองเพื่อการเสนอขายเพิ่มเติมไม่เกิน 200 ล้านบาท อายุ 3 ปี ครบกำหนดไถ่ถอนปี พ.ศ.2566 อัตราดอกเบี้ยร้อยละ 6.25 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายแก่ผู้ลงทุนสถาบันและ/หรือ ผู้ลงทุนรายใหญ่ ระยะเวลาจองซื้อหุ้นกู้ในวันที่ 27-30 ม.ค.63 ผ่านผู้จัดการการจัดจำหน่ายหุ้นกู้ ได้แก่ บล.โกลเบล็ก บล.เคที ซีมีโก้  บล.โนมูระ พัฒนสิน บล.เคจีไอ (ประเทศไทย) และ บล.ฟินันเซีย ไซรัส
ด้านบริษัท ทริสเรทติ้ง จำกัด จัดอันดับความน่าเชื่อถือบริษัทที่ระดับ “BB+” แนวโน้มอันดับเครดิต “ลบ” เมื่อวันที่ 9 ส.ค.63
อย่างไรก็ตาม บริษัทจะนำเงินที่ได้รับจากการออกและเสนอขายหุ้นกู้ระยะยาวภายใต้โครงการในครั้งนี้ เพื่อชำระคืนหุ้นกู้ PF206A ซึ่งจะครบกำหนดชำระในเดือนมิ.ย.63 ส่วนที่เหลือจะนำไปใช้เป็นเงินทุนหมุนเวียนในการดำเนินงาน
 